कमलेश कमल

कमलेश कमल (Kamlesh Kamal) एक भारतीय सिविल सेवक और लेखक हैं। वे भारत-तिब्बत सीमा पुलिस (आईटीबीपी) में राष्ट्रीय जनसंपर्क अधिकारी और प्रकाशन प्रभाग के प्रमुख के पद पर कार्यरत हैं। उनका कार्य हिंदी भाषा और साहित्य से भी संबंधित रहा है। वर्ष 2023 में उन्हें हिन्दी साहित्य में योगदान के लिए विष्णु प्रभाकर राष्ट्रीय साहित्य सम्मान प्राप्त हुआ।

प्रारंभिक जीवन और पृष्ठभूमि  
कमलेश कमल का जन्म बिहार के पूर्णिया ज़िले के सरसी गाँव में हुआ। उनके पिता लम्बोदर झा एक शिक्षक थे, जिन्हें राष्ट्रपति पुरस्कार प्राप्त हुआ था।

करियर  
सरकारी सेवा  
कमलेश कमल यूपीएससी 2007 बैच के अधिकारी हैं और भारत-तिब्बत सीमा पुलिस (आईटीबीपी) में सेवा दे रहे हैं।। वर्दीधारी की कलम ने किया कमाल, इंटरनेशनल लिस्ट में दर्ज हुआ ITBP के इस डिप्टी कमांडेंट का नाम वे आईटीबीपी में राष्ट्रीय जनसंपर्क अधिकारी और प्रकाशन विभाग के प्रमुख के पद पर कार्यरत हैं और उन्हें सेकंड-इन-कमांड (Second-in-Command) के रूप में पदोन्नति मिली है। आईटीबीपी में सेवा के दौरान उन्होंने हिंदी भाषा और साहित्य के क्षेत्र में भी कार्य किया है।

भाषा-विज्ञान एवं लेखन कार्य 
कमल भारतीय शिक्षा बोर्ड में भाषा सलाहकार के रूप में कार्यरत हैं और भारत सरकार की हिंदी शब्दकोश परियोजनाओं में जुड़े रहे हैं। वे हिंदी दैनिक दैनिक जागरण में भाषा की पाठशाला शीर्षक से स्तंभ लिखते हैं और दूरदर्शन के DD Morning Show के ‘हिंदी पाठशाला’ खंड में भी उपस्थित रहे हैं।

चयनित रचनाएँ
 भाषा संशय-शोधन
 शब्द-संधान
 शब्दार्थ
 ऑपरेशन बस्तर: प्रेम और जंग

सम्मान
 2023: गोस्वामी तुलसीदास सम्मान 
 2023: विष्णु प्रभाकर राष्ट्रीय साहित्य सम्मान

संदर्भ  

श्रेणी:भारतीय लेखक
श्रेणी:पूर्णिया जिला